**"RÖNKVÁR" JÁTSZÓTÉR ÉS KÖRNYEZETÉNEK MEGÚJÍTÁSA - I. ÜTEM**

GÖDÖLLŐ

HRSZ. 185/8

KERT- ÉS TÁJÉPÍTÉSZET

KIVITELI TERV

MŰLEÍRÁS

**MEGRENDELŐ**



**GÖDÖLLŐ VÁROS ÖNKORMÁNYZATA**

2100 GÖDÖLLŐ, SZABADSÁG TÉR 7.

**KERT- ÉS TÁJÉPÍTÉSZ TERVEZŐ**

. o b j e k t

OBJEKT TÁJÉPÍTÉSZ IRODA KFT.

1011 BUDAPEST, ISKOLA U. 33.

2018. MÁRCIUS 22.

**ADATLAP**

**"RÖNKVÁR" JÁTSZÓTÉR ÉS KÖRNYEZETÉNEK MEGÚJÍTÁSA**

**MEGRENDELŐ**

Gödöllő Város Önkormányzata

2100 Gödöllő, Szabadság tér 7.

Képviseli: Gémesi György polgármester

**KERT- ÉS TÁJÉPÍTÉSZ TERVEZŐ:**

**Objekt Tájépítész Iroda Kft.**

Székhely: 1011 Budapest, Iskola u. 33.

Tervezők: Hómann János okl. tájépítészmérnök K 11-0318

Pécsi Máté okl. tájépítészmérnök K 01-5267

**VÍZGÉPÉSZET:**

Tervező: Drobni Gergely gépészmérnök VZ 11-0941

**TARTALOMJEGYZÉK**

ADATLAP 2

1. TERVEZÉSI TERÜLET 4

2. JOGSZABÁLYI HÁTTÉR 4

3. JELENLEGI ÁLLAPOT 4

4. TERVEZÉSI KONCEPCIÓ 5

5. TERVEZETT ÁLLAPOT LEÍRÁSA 5

6. ZÖLDFELÜLETEK, NÖVÉNYESÍTÉS 7

7. BERENDEZÉSEK 11

8. MUNKA-ÉS EGÉSZSÉGVÉDELEM 17

MELLÉKLET

TERVEZŐI NYILATKOZAT

**1. Tervezési terület**Irodánkat a Gödöllői Polgármesteri Hivatal (2100 Gödöllő, Szabadság tér 7.) bízta meg a "Rönkvár" játszótér és környezetének tervezésével. A játszótér a 185/8 hrsz-ú önkormányzati tulajdonú közterületen, Zr-01 Rekreációs célokat szolgáló közpark övezetben fekszik.

Terveink szerint több ütemben átfogó közterület-rekonstrukció valósul meg. Jelen dokumentáció a rekonstrukció I. ütemére vonatkozóan ad kiviteli terv szintű tervezői javaslatokat.

A teljes terület megújításának tervezett ütemezése:

**- 1. ütem**: Kelet felől a Szent János utca megújult járdaszakasza, észak felől a Rákos patak medrének kialakult felső rézsűkoronája, délről a Szabadka utca kiemelt útszegélye, nyugat felől a játszótér sportpályája határolja.

Átfogó közterület-rekonstrukció valósul meg rajta, melynek során a játszótéri burkolatok döntő része megújul: új, korszerű, egyben karakteres játszóeszközök épülnek a meglévő sztenderd eszközök mellé. Számukra új, ütéscsillapított felületek készülnek. Meglévő sportpálya területe: a tervek szerint a meglévő nagypálya burkolatai, berendezései és labdafogó hálója megújulnak. A kispálya repedései tisztítás után kitöltésre kerülnek. A pályához csatlakozóan fiatalok találkozó- és játszóhelye épül a meglévő aszfaltozott felületeken ping-pong, asztallal és áthelyezett padokkal.

- **2. ütem:** Patak menti területek. Patakparti ismeretterjesztő sétány interaktív berendezésekkel és információs rendszerekkel.

**2. Jogszabályi háttér** 25/2012. (XI.15.) önkormányzati rendelet - Gödöllő Város Helyi Építési Szabályzata és Szabályozási terve,

OTÉK - 253/1997. (XII. 20.) Korm. rendelet az országos településrendezési és építési követelményekről,

346/2008. (XII. 30.) Korm. rendelet a fás szárú növények védelméről.

**3. Jelenlegi állapot**

(Ld. KK-01 MEGLÉVŐ ÁLLAPOT HELYSZÍNRAJZA).

A területen általánosságban közepes állapotban van a faállomány. A közelmúltban friss telepítésekkel sikerült az eddigi gyér faellátottságot javítani. A legértékesebb kifejlett egyed az északi részen található vadgesztenye (*Aesculus hippocastanum*). Megőrzése kiemelt fontosságú. A megtartható többi egyed esetében a későbbiek folyamán fokozottan ügyelni kell a szakszerű fenntartásra, a fatányér gyommentesítésére és a kímélő kaszálásra. A cserjeszint egy a délkeleti sarokban nőtt rózsabokor (*Rosa canina*) kivételével teljesen hiányzik. A bokor kivágása tervezett. A terület gyepfelületei gyomosodottak. Mivel nagyrészt alulhasznosított a játszótér, ezért csak a meglévő játszóeszközök környezetében találhatók kisebb kitaposások. Aszfaltozott É-D-i járdája töredezett és hullámos, felújítása tervezett. A sétány északi szakaszához csatlakozóan K-NY-i irányban és a déli padsor környezetében 40x40 cm-es betonlap burkolatok még tetten érhetőek. A burkolat állagmegóvó bontása javasolt. Az I. ütem területén lévő játszóeszközök megfelelő karbantartás mellett működőképesek. A játszóeszközök részben területen belül, tisztítás és karbantartás után áthelyezhetők (lengőhinta, kicsik kombinált mászókája).

A szomszédos utcák mentén fizikai határolás céljából telepített összefüggő padsor a közelmúltban a Gödöllői Értékvédő Közhasznú Egyesület által elnyert rekonstrukciós pályázati forrásokból felújításra került. Szintén pályázati forrásokból került a területen elültetésre 13 előnevelt koros díszfa. A vadgesztenye fa alá sakkasztal épült. Ismeretterjesztő információs táblák kerülnek kihelyezésre.

Az egyik legfontosabb fejlesztési cél, hogy a helyiek minél kényelmesebben tudják használni a lakókörnyezetüket, valamint szélesebb körű lehetőséget kapjanak a szabadidejük eltöltésére, berendezéseiben, anyaghasználatában és arculatában karakteres játszótér jöjjön létre.

**4.** **Tervezési koncepció - célmeghatározás** A. A terület meglévő adottságainak kihasználása B. A meglévő növényzet védelme, kezelése C. Területhasználati funkciók bővítése

D. Egyszerű, esztétikus, minőségi kialakítás E. Karakterképző részletek F. Kivitelezhetőség, ütemezhetőség G. Fenntarthatóság **5.** **Tervezett állapot leírása** (Ld. KK-02 TERVEZETT ÁLLAPOT HELYSZÍNRAJZA és KK-06 BURKOLAT RÉSZLETRAJZOK).

A parki terület megújítása során az eddig inaktív területek hasznosítása kiemelt cél. Ennek érdekében új feltáró járdák épülnek a csatlakozási pontokon és a domb körül. A járdák vonalvezetésével racionális használat mellett játékosság is érvényesül, továbbá a definiált járdafelületekkel fenntarthatóbb zöldfelületek alakíthatók ki.

A játszótér gerincét alkotó aszfaltjára felújításra kerül.

A tervezett ivókút környezetében és a délkeleti bejárat mellett, az új aszfaltjárda kiegészítéseként aszfaltburkolatok épülnek.

Szerkezete:

B2 Aszfalt burkolat - burkolattükör készítésével

- 4 cm vtg. öntött aszfalt burkolat készítése Ö-1 aszfaltból, szórt csúszásmentesítéssel

- 15 cm CKT soványbeton alap

- 15 cm 20/50 dolomit zúzalék fagyálló teherhordó alap

- 1 rtg. geotextília (136g/m²) jav. típ.: Typar SF 40

- tömörített altalaj (Trγ>90%)

A játszótér új karakteres játszóeszközei ütéscsillapító folyami homok burkolatot kapnak.

Szerkezete:

B4 Játszótéri homok burkolat építése - burkolattükör készítésével

- 40 cm mosott folyami homok terítése

- 1 rtg. geotextil (136 g/m2 - Typar SF 40)

- tömörített altalaj

Általános játszótéri burkolatként szórt vízáteresztő, de jól cementálódó - ezáltal stabil - felületek épülnek.

Szerkezete:

B5 Stabilizált vízáteresztő szórt murvaburkolat - burkolattükör készítésével

- 4 cm vtg. nedves hengereléssel stabilizált NZ 0/4 mészkő murva burkolat

- 10 cm 5/20 dolomit fagyálló teherhordó alap

- 10 cm 20/50 dolomit zúzalék fagyálló teherhordó alap

- 1 rtg. geotextil (136 g/m2 - Typar SF 40)

- tömörített altalaj

A ping-pong asztalok és a nagy sportpálya megközelítésére szolgáló utak gyepfugás tipegőkből kerülnek kialakításra, a helyszínen állagmegóvással elbontott, újbóli beépítésre még alkalmas 40x40x4 cm-es beton lapburkolat elemek felhasználásával.

Szerkezete:

B6 Gyepfugás tipegők építése burkolattükör készítésével

- 40x40x4 cm beton lapburkolat (meglévő elemek)

- 15 cm 20/50 dolomit zúzalék fagyálló teherhordó alap

A járófelületek és burkolatok kerti szegély megtámasztással épülnek.

Szerkezete:

S1 Szürke beton kertiszegély építése munkagödör készítésével

- 100x20x5 cm betonszürke színű beton kerti szegély egyenes tetővel

- C12/15-24/F2 beton sávalap (0,05 m3/fm)

- 10 cm 20/50 dolomit zúzalék fagyálló teherhordó alap

- 1 rtg. geotextília jav. típ.: Typar SF 37

- tömörített altalaj (Trγ>90%)

A „Rönkvár” – nagyok játszóterének homokburkolatát a rönkfalazattal kombináltan kiemelt akác rönkszegély keretezi.

Szerkezete:

S2 Kiemelt rönkszegély építése munkagödör készítésével:

- 15 cm magasságban épített 15 cm átm. 50 cm hosszú háncsolt akác rönkszegély talajba 35 cm-re leütve

- tömörített altalaj (Trγ>90%)

A meglévő dombra illesztett „Rönkvár” – nagyok játszóteréhez az északi oldalról **rönklépcső** vezet fel, amelynek megtámasztói és szerkezeti elemei szintén akác rönkszegélyek. Köztük a lépcső anyagát zúzalékos feltöltés képezi. (Ld. KK-07 RÖNKLÉPCSŐ ÉS RÖNKFAL RÉSZLETRAJZA).

A meglévő nagyméretű sportpálya teljes burkolata felújításra kerül: az élek megvágása, szegélyezés, repedések kitöltése, pályafelület javítása és pályatisztítás után 4 cm-es kiegyenlítő hengerelt aszfalt kopóréteg épül. A felújított kopórétegű aszfaltpályára áthelyezett műanyag sportpályaburkolat, labdafogó kerítés és berendezések kerülnek. Az elemek újrafelhasználása helyszíni művezetés keretén belül kerülnek elhelyezésre. Az oszlopok alapozásait burkolatterítés előtt kell elkészíteni. min 30x30x60 cm méretben.

A kispálya esetében a repedések kitöltése után játékos KRESZ-pálya felfestés készül. A pályaberendezések (táblák) nem részei a projektnek.

**6. Zöldfelületek, növényesítés**(Ld. KK-02 TERVEZETT ÁLLAPOT HELYSZÍNRAJZA és KK-05 NÖVÉNYKIÜLTETÉSI TERV).

A közterület-megújítás célja, hogy a tervezett közterek zöldfelületei használati értékben és minőségben is növekedjenek. Ennek érdekében az alapsíki gyepes felületek teljes megújítása valósul meg. Hangsúlyos helyeken új virágzó parki cserje- és évelőfelületek teszik újra vonzóvá a területet a lakóközösségek és az ide érkezők számára. Így a játszótér északi oldali bejáratánál levő pihenő teresedést, valamint a kifejlett vadgesztenyefa mellett telepített, sakkasztallal ellátott „Idősek kertjét” övező kiültetésben differenciáltabb növényállomány jelenik meg, díszesebb fajokkal. A sakkasztal melletti kiültetésben fontos szempont, hogy a fa alá telepített ágyásban az árnyékot jól tűrő fajok is kerüljenek. A fogadóteresedésnél a kerítést kísérő, magasabb térhatároló cserjesövény előtt alacsonyabb, eltérő színű virágzó cserjék, félcserjék, évelők és díszfüvek kombinációja ad díszt. A tér közepén tervezett kör alaprajzú növényágyba levelüket télen is megtartó fajok kerülnek. A külső íven egynyári kiültetés telepítése javasolt, a még intenzívebb nyári dísz érdekében. Ez az ágyásrész vegetációs időszakonként változó üde színfoltja a kertnek.

A játszótér mentén térhatárolás céljával középmagas sövénysor tervezett. A bejáratok közelében kissé díszesebb, örökzöld cserjék ültetendők: babérmeggy (*Prunus laurocerasus 'Baumgartner'*), prágai bangita (*Viburnum x pragense*), illetve fehértarka levelű som (*’Cornus alba ’Argenteomarginata’*). A nagyobb egybefüggő szakaszokra tömegcserjének alkalmas, jó tűrőképességű fagyal kerül (*Ligustrum ovalifolium*). A választott fajok mindegyikének fontos jellemzője, hogy nyírott vagy nyíratlan sövénnyé is jól alakítható, metszhető.

A 13 db, nemrég telepített, társadalmi összefogással elültetett fiatal fa:

*Quercus robur* (Kocsányos tölgy) 18/20, C160 - 4 db

*Fraxinus excelsior 'Westhof Glory'* (Magas kőris) 16/18, C65 - 2 db

*Carpinus betulus* (Gyertyán) 14/16, C110 - 2 db

*Tilia cordata 'Greenspire'* (Kislevelű hárs) 16/18, C65 - 5 db

mellett további **3 db *Tilia cordata ’Greenspire’* (Kislevelű hárs)** 16/18, C60 és **1 db *Carpinus betulus* (Gyertyán)** 16/18, C60 elültetését tervezzük.

Gyepfelületek fenntartása:

A területen a gyepesítés fűmagvetéssel történik. Gyepesítés lehetőség szerint a tavaszi/őszi időszakban történjen 35-40 g/m2 fűmag egyenletes kijuttatásával.

Gyepfelületek ápolási munkáinál kiemelt fontosságú szempont, hogy a gyeptakaró zártsága, újrasarjadó képessége nagy legyen. A gyomok ellen mechanikusan (kaszálással), és vegyszeres kezeléssel lehet védekezni. A fenntartási munkálatok másik fontos eleme a műtrágyázás. Időpontjának igazodnia kell az első kaszálás időpontjához. A foszfor és a kálium talajba történő visszapótlása a legfontosabb. Hetente átlagosan 2 alkalommal célszerű kaszálni. A fenntartási munkák közül a felülvetést is érdemes megemlíteni. Erre kiritkult, kikopott gyepfelszín esetén lehet szükség.

Elvégzendő további feladatok:

Tavaszi levegőztető gereblyézés, hulladékgyűjtéssel és elszállítással.

Hengerelés tavaszig maximum 3 alkalommal.

Műtrágyázás szükség szerint tavaszig.

Lombgereblyézés szükség szerint ősszel.

Gyepszellőztetés szükség szerint.

Felülterítés szükség szerint 3 évente

Sarabolás tavasszal 2 alkalommal gyomosodás csökkentésének céljából

Vegyszeres gyomirtás szükség szerint.

Cserjék fenntartása:

A cserjéken minden évben tavasszal ritkító metszést kell végezni, feltétlenül el kell távolítani az elszáradt részeket és a rosszul fejlődött hajtásokat. Az ágak félhosszúságban maradnak meg, hogy erősebben hajtsanak. A telepítés utáni évben rendszeresen gyomlálni kell, később a lomb záródását követően a fenntartási munka minimálisra csökken: évente kétszer (tavasszal és nyár végén) szükséges a gyomok eltávolítása a cserjék közül, valamint a talaj felső rétegének érett komposztfölddel történő trágyázása. A cserjesövény egyedeit kötésben, 2 sorban, egymástól 30-40 cm távolságban telepítjük.

Elvégzendő további feladatok:

Alakító metszés tavasszal

Talajlazítás tavasszal max. 2 alkalommal

Ifjító metszés tavasztól ősz végéig

Gyomlálás, gyomirtás szükség szerint

Tápanyagpótlás ősszel, koratavasszal szükség szerint

Öntözés szükség szerint

Lombgereblyézés tavasszal és ősszel

Őszi ásás

Növényvédelem szükség szerint

Takarás késő ősszel

A tervezési területen belül **4 db fa ültetését** tartalmazza a terv. A fák és a díszcserjék I. osztályú, sorfa minőségű faiskolai ültetési anyagok legyenek. Erdészeti anyag nem fogadható el. Az anyagok minőségi megfelelőségét, szállítását és a tárolását a következő szabványoknak megfelelően kell végezni és igazolni:

MSZ 12170:1997, (Díszfaiskolai termékek követelményei)

MSZ 12172:1998, (Díszfák és díszcserjék közterületi fásításra)

A telepítendő növények listája a szükséges méretekkel és mennyiségekkel a KK-05 NÖVÉNYKIÜLTETÉSI TERVEN, illetve az alább is jelölt TELEPÍTENDŐ NÖVÉNYEK LISTÁJA c. szöveges mellékletben található meg.

**A favermek földmunkája a területen megtalálható közművezetékek miatt kizárólag kézi erővel történhet!**

|  |  |  |  |  |  |
| --- | --- | --- | --- | --- | --- |
| TELEPÍTENDŐ NÖVÉNYEK LISTÁJA | |  |  |  |  |
| ”Rönkvár” játszótér – Gödöllő, I. ütem | |  |  |  |  |
|  |  |  |  |  |  |
|  |  |  |  |  |  |
| **LOMBOS FÁK** | |  |  |  |  |
| Kód | Latin név - Magyar név | Db/m2 | Méret | Típus | Darabszám |
| CAB | Carpinus betulus - Gyertyán |  | 16/18, C60/SF | K | 1 |
| TCG | Tilia cordata 'Greenspire' – Kislevelű hárs |  | 16/18, C60/SF | K | 3 |
|  |  |  | ÖSSZESEN: |  | **4** |
|  |  |  |  |  |  |
| **KÖZÉPMAGAS CSERJÉK (1.5 - 2,0m)** | |  |  |  |  |
| Kód | Latin név - Magyar név | Db/m2 | Méret | Típus | Darabszám |
| CO-AL | Cornus alba 'Argenteomarginata' - Tarkalevelű som | 4 | 40/60 | CS | 67 |
| LI-OV | Ligustrum ovalifolium - Széleslevelű fagyal | 4 | 40/60 | CS | 241 |
| PR-LAU | Prunus laurocerasus 'Baumgartner' - Babérmeggy | 4 | 30/40 | CS | 156 |
| VI-PR | Viburnum x pragense - Prágai bangita | 3 | 40/60 | CS | 27 |
|  |  |  | ÖSSZESEN: |  | **491** |
|  |  |  |  |  |  |
| **ALACSONY CSERJÉK (0.5 - 1,5m)** | |  |  |  |  |
| Kód | Latin név - Magyar név | Db/m2 | Méret | Típus | Darabszám |
| CA-CL | Caryopteris x clandonensis - Angol kékszakáll | 4 | 30/40 | CS | 48 |
| HY-AR | Hydrangea arborescens 'Anabelle' - Fehér cserjés hortenzia | 4 | 40/60 | CS | 3 |
| HY-CA | Hypericum calycinum - Örökzöld orbáncfű | 9 | 30/40 | CS | 37 |
| HY-IN | Hypericum x inodorum 'Rheingold' - Szagtalan orbáncfű | 5 | 20/40 | CS | 11 |
| SPI-LI | Spiraea japonica 'Little Princess' - Rózsaszín japán gyöngyvessző | 5 | 30/40 | CS | 23 |
|  |  |  | ÖSSZESEN: |  | **122** |
|  |  |  |  |  |  |
| **ÉVELŐ NÖVÉNYEK** | |  |  |  |  |
| Kód | Latin név - Magyar név | Db/m2 | Méret | Típus | Darabszám |
| AS-CH | Astilbe chinensis - Kínai tollbuga | 12 |  | CS | 49 |
| CO-GR | Coreopsis grandiflora ’Early Sunrise’ | 12 |  | CS | 17 |
| ECH-MAG | Echinacea purpurea 'Magnus - Bíbor kasvirág | 9 |  | CS | 10 |
| GE-MA | Geranium macrorrhizum - Illatos gólyaorr | 9 |  | CS | 37 |
| HE-FU | Hemerocallis fulva | 5 |  | CS | 16 |
| HOS-WI | Hosta x hybrida 'Winter Snow' - Árnyékliliom | 9 |  | CS | 31 |
| LA-AN | Lavandula angustifolia - Közönséges levendula | 12 |  | CS | 32 |
| NE-FA | Nepeta x faassenii - Macskamenta | 12 |  | CS | 24 |
| SAL-CA | Salvia nemorosa 'Caradonna' - Ligeti zsálya | 12 |  | CS | 47 |
| SAL-MER | Salvia nemorosa 'Merleau Rose'- Ligeti zsálya (rózsaszín) | 12 |  | CS | 5 |
|  |  |  | ÖSSZESEN: |  | **268** |
|  |  |  |  |  |  |
| **DÍSZFÜVEK** |  |  |  |  |  |
| Kód | Latin név - Magyar név | Db/m2 | Méret | Típus | Darabszám |
| CA-MO | Carex morrowii 'Variegata' - Tarka sás | 10 |  | CS | 81 |
| HE-SE | Helictotrichon sempervirens -Örökzöld zabfű | 9 |  | CS | 24 |
|  |  |  | ÖSSZESEN: |  | **105** |
|  |  |  |  |  |  |
|  |  |  |  |  |  |

**7. Berendezések**

(Ld. KK-02 TERVEZETT ÁLLAPOT HELYSZÍNRAJZA, KK-07 RÖNKLÉPCSŐ ÉS RÖNKFAL RÉSZLETRAJZA).

A területen jelenleg megtalálható játszószerek némelyike állapota és funkciója okán megtartható és felújítható. A játszótér fő vonzerejét jelentő, dombra telepített Rönkvár új, kombinált játszóberendezésekkel (mászóvár és kötélpálya) létesül.

J1 Meglévő kétülőkés lengőhinta, mely áthelyezés és újraalapozás után tisztítandó.

J2 kombinált mászóka (10,0x8,3x4,5 m) 3-14 éves korosztály számára. Max. esésmagasság 3,0 m.

Rusztikus háncsolt, lazúrozott akácfa rönkszerkezet, akácfa deszkázat, koracél csúszda, függőleges háló, vízszintes háló, podeszt korláttal, kapaszkodó, mászó háló kétféle lejtéssel, háló hinta, függesztett kapaszkodó.

Kiépítés szabvány szerint, szállítással, üzembe helyezést megelőző szabványossági felülvizsgálattal, jegyzőkönyvezett minősítéssel. A költségbecslésben foglalt tétel telepítéssel együtt saját beszerzés részét képezi.

Jav. típ: PLAY cité WD-0175-00.



J3 kötélpálya (20,0x2,3x4,2 m) 3-14 éves korosztály számára. Max. esésmagasság 0,95 m.

Rusztikus háncsolt, lazúrozott akácfa rönkszerkezet, sodronykötéllel, függesztett ülőkével és indítóállvánnyal.

Kiépítés szabvány szerint, szállítással, üzembe helyezést megelőző szabványossági felülvizsgálattal, jegyzőkönyvezett minősítéssel. Az indító állvány a domb korona síkjába süllyesztett módon épül, ütéscsillapító burkolat hiányában az esésmagasság figyelembe vételével! A költségbecslésben foglalt tétel telepítéssel együtt saját beszerzés részét képezi.

Jav. típ: PLAY cité WD-0024-00

J4 rugós hinta - ló (0,2x0,7x0,9 m) 3-6 éves korosztály számára. Max. esésmagasság 0,6 m).

Gyalult, lazúrozott akácfa szerkezet.

Kiépítés szabvány szerint, szállítással, üzembe helyezést megelőző szabványossági felülvizsgálattal, jegyzőkönyvezett minősítéssel. A költségbecslésben foglalt tétel telepítéssel együtt saját beszerzés részét képezi.

av. típ: PLAY cité WD-0298-00

J5 Meglévő kicsik kombinált mászókája csúszdával, mely áthelyezés és újraalapozás után tisztítandó.

J6 egyedi mászóka (1,4x1,4x1,0 m) 3-6 éves korosztály számára. Max. esésmagasság 1,0 m. (Részletrajz szerint).

Rusztikus szijácsmart, lazúrozott akácfa rönkszerkezet (15 cm átm.), 37 db rönk függőlegesen változó magasságban beépítve. Rozsdamentes menetes szárral egymáshoz rögzítve, beton megtámasztással. Szállítással, üzembe helyezést megelőző szabványossági felülvizsgálattal, jegyzőkönyvezett minősítéssel.

J7 rönk falazat (0,2x0,2x3,0 m) 3-14 éves korosztály számára.

(Ld. KK-07 RÖNKLÉPCSŐ ÉS RÖNKFAL RÉSZLETRAJZA).

Rusztikus szíjácsmart, lazúrozott akácfa rönkökből (20 cm átm.), változó magasságban, beton megtámasztással épített falazat. Szórtan kémlelő- és lőrésablakokkal. (\*A falon belüli játszóeszközök jellegrajzok)

"Rönkvár" - bejárati nézet



Acél szerkezetű, porfestett és rozsdamentes felépítményű ivókút építése csatlakozások kiépítésével, szikkasztó akna építésével. Szín: RAL 7016

Jav. Típ: Városszépítő - Csongor ivókút.



Tűzihorganyzott, porfestett körpad központi lábakkal, kezelt trópusi fa ülőfelülettel, háttámla nélkül, 44,5 cm ülőmagasság, 3,0 m átmérővel. Rögzítése beton pontalaphoz (C 20/25-24-F2-XF3 0,064 m3/db) önfeszítő dübelekkel.

Jav. típ.: MM cité Vera Solo 4xLVS 610t+8xLVS61) (acél szín: RAL 7016) A költségbecslésben foglalt tétel kizárólag a pad telepítését tartalmazza. A termék saját beszerzés részét képezi.



A területen új hulladékgyűjtők, valamint a helyszínen meglévő, felújított padok kerülnek kihelyezésre, melyek egységes megjelenésükkel, funkcionális kialakításukkal lehetővé teszik a kulturált pihenést és időtöltést.

Acél szerkezetű, kör alaprajzú hulladékgyűjtő, zsákos kivitel. Palást anyaga 2 mm-es acéllemez, tüzihorganyzás után porfestve. Belső űrtartalom 36 liter, súlya 18 kg, magassága 120 cm. Rögzítése beton pontalaphoz (C 20/25-24-F2-XF3 0,027 m3/db)

Jav. típ.: Városszépítő - Simplex szemétgyűjtő (acél szín: RAL 7016))



Sponeta S6-80e kültéri ping-pong asztal. Szürke asztal, galvanizált acélvázzal, szilárd fémhálóval. Melamin játéklap, 10 mm vastag, 50 mm-es merevítés Méretek nyitott állapotban: 274 x 152,5 x 76 cm, súly: 107 kg.

Az asztal lábai aszfaltfelülethez rögzítve.



6x6x6 m homokszínű napvitorla ponyva építése szükséges rozsdamentes rögzítőelemekkel, rugalmas rögzítéssel, 4 mm rozsdamentes sodronykötéllel, huzalfeszítőkkel, szíjácsmart akácrönkökhöz (3,0 m-3 db).

** **

**8. MUNKA- ÉS EGÉSZSÉGVÉDELEM**

Az építési munkálatok során a következő jogszabályokat kötelezően alkalmazni szükséges:

* A munkavédelemről szóló 1993. évi XCIII. törvény es a végrehajtására kiadott 5/1993.(XII.26.) MuM rendelet
* 4/2002. (II. 20.) SZCSM-EuM együttes rendelet az építési munkahelyen es az építési folyamatok során megvalósítandó minimális munkavédelmi követelményekről
* 2/2002. (II. 7.) SZCSM rendelet az egyéni védőeszközök követelményeiről és megfelelőségének tanúsításáról
* 65/1999. (XII. 22.) EuM rendelet a munkavállalók munkahelyen történő egyéni védőeszköz használatának minimális biztonsági es egészségvédelmi követelményeiről
* 2/1998. (I. 16.) MuM rendelet a munkahelyen alkalmazandó biztonsági es egészségvédelmi jelzésekről
* 3/2002.(II.8.) SzCsM-EuM együttes rendelet a munkahelyek munkavédelmi követelményeinek minimális szintjéről
* 14/2004. (IV. 19.) FMM rendelet a munkaeszközök es használatuk biztonsági és egészségügyi követelményeinek minimális szintjéről
* 21/1998.(IV.17.) IKIM rendelet a gépek biztonsági követelményeiről es megfelelőségének tanúsításáról
* 2/1972. (I. 25.) KPM rendelet a Közlekedési Balesetelhárító es Egészségvédő Óvórendszabály IV. (Anyagmozgatás es -tárolás) fejezetének kiadásáról
* 47/1999. (VIII. 4.) GM rendelet az Emelőgép Biztonsági Szabályzat kiadásáról
* 143/2004. (XII. 22.) GKM rendelet a Hegesztési Biztonsági Szabályzat kiadásáról

**MELLÉKLET**

**TERVEZŐI NYILATKOZAT**

**”RÖNKVÁR” JÁTSZÓTÉR ÉS KÖRNYEZETÉNEK MEGÚJÍTÁSA – I. ÜTEM**

**GÖDÖLLŐ**

**HRSZ.: 185/8**

Objekt Tájépítész Iroda Kft.

székhely: 1011 Budapest, Iskola u. 33. 3/3

iroda: 1123 Budapest, Alkotás u. 3.

telefon: +3620.436.7197

email: hj@objekt.hu

Alulírott kijelentem, hogy a zöldfelületi terület tervezése során a vonatkozó előírásoknak eleget tettünk, továbbá az általunk tervezett tájépítészeti-műszaki megoldások megfelelnek minden vonatkozó jogszabálynak, általános érvényű és eseti előírásnak. A jogszabályokban meghatározott előírásoktól való eltérés engedélyezése nem szükséges. A vonatkozó nemzeti szabványtól eltérő műszaki megoldást nem alkalmaztunk. A tervezésekor alkalmazott műszaki megoldások az Étv. 31. § által meghatározott követelményeknek megfelelnek.

Kijelentem továbbá, hogy a szükséges tervezői jogosultsággal rendelkezem.

Budapest, 2018. március 22.



Hómann János

okl. tájépítészmérnök

BÉK K 11-0318